CELEX: 32006D0020
Language: hu
Date: 2005-12-23 00:00:00
Title: 2006/20/EK: A Bizottság határozata ( 2005. december 23. ) a 2005/59/EK határozat klasszikus sertéspestis Szlovákiában végrehajtandó felszámolási tervének területi hatálya tekintetében történő módosításáról  (az értesítés a C(2005) 5632. számú dokumentummal történt)

20.1.2006   
            
            
               HU
            
            
               Az Európai Unió Hivatalos Lapja
            
            
               L 15/48
            
         
      A BIZOTTSÁG HATÁROZATA
   
   (2005. december 23.)
   a 2005/59/EK határozat klasszikus sertéspestis Szlovákiában végrehajtandó felszámolási tervének területi hatálya tekintetében történő módosításáról
   (az értesítés a C(2005) 5632. számú dokumentummal történt)
   (Csak a szlovák nyelvű szöveg hiteles.)
   (2006/20/EK)
   AZ EURÓPAI KÖZÖSSÉGEK BIZOTTSÁGA,
   tekintettel az Európai Közösséget létrehozó szerződésre,
   tekintettel a klasszikus sertéspestis elleni védekezésre irányuló közösségi intézkedésekről szóló, 2001. október 23-i 2001/89/EK tanácsi irányelvre (1) és különösen annak 16. cikke (1) bekezdésére,
   mivel:
   
               (1)
            
            
               A Szlovákiában a vaddisznók klasszikus sertéspestisének felszámolására és a klasszikus sertéspestis elleni sürgősségi vakcinázására irányuló terv jóváhagyásáról szóló, 2005. január 26-i 2005/59/EK bizottsági határozat (2) elfogadása egyike volt azoknak az intézkedéseknek, amelyek a klasszikus sertéspestis elleni küzdelmet célozták.
            
         
               (2)
            
            
               A szlovák hatóságok tájékoztatták a Bizottságot a betegségnek a vaddisznóállomány körében tapasztalt alakulásáról. Ez a tájékoztatás azt mutatja, hogy a vaddisznók klasszikus sertéspestisét eredményesen felszámolták a Nagyszombat (beleértve Nagyszombat, Pöstyén és Holovác körzetet) és Besztercebánya (beleértve Besztercebánya és Breznyó járást) állat-egészségügyi és élelmiszerügyi igazgatási körzetek területén. A jóváhagyott felszámolási tervet többé nem szükséges alkalmazni ezeken a területeken.
            
         
               (3)
            
            
               A 2005/59/EK határozatot ezért ennek megfelelően módosítani kell.
            
         
               (4)
            
            
               Az ebben a határozatban foglalt intézkedések összhangban vannak az Élelmiszerlánc- és Állat-egészségügyi Állandó Bizottság véleményével,
            
         ELFOGADTA EZT A HATÁROZATOT:
   1. cikk
   A 2005/59/EK határozat mellékletének 1. pontja helyébe e határozat mellékletének szövege lép.
   2. cikk
   Ennek a határozatnak a címzettje a Szlovák Köztársaság.
   
      Kelt Brüsszelben, 2005. december 23-án.
      
         
            a Bizottság részéről
         
         Markos KYPRIANOU
         
         
            a Bizottság tagja
         
      
   
   
      (1)  HL L 316., 2001.12.1., 5. o. A 2003-as csatlakozási okmánnyal módosított irányelv.
   
      (2)  HL L 24., 2005.1.27., 46. o. A 2005/226/EK határozattal (HL L 71., 2005.3.17., 72. o.) módosított határozat.
   
      MELLÉKLET
      
         „1.   Azok a területek, ahol a felszámolási tervet végre kell hajtani
         Trencsén (beleértve Trencsén és Bán körzetet), Privigye (beleértve Privigye és Simony körzetet), Puhó (beleértve kizárólag Illava körzetet) Garamszentkereszt (beleértve Garamszentkereszt, Zsarnóca és Selmecbánya körzetet), Zólyom (beleértve Zólyom, Krupina és Gyetva körzetet) Losonc (beleértve Losonc és Poltár körzetet), valamint Nagykürtös állat-egészségügyi és élelmiszerügyi igazgatási körzet.”